open-index/open-wikipedia-markdown huggingface dataset:
Podendörp

**Podendörp** () is en lütt Dörp in de Gemeen Mesborg (Samtgemeen Hullnst) in’n Landkreis Horborg, Neddersassen.

## Geografie

De Oort liggt üm un bi 200 Meter in’n Oosten von de Eest.

De Naveröörd sünd Imbeek un de Ruhmannshoff in’n Noorden, Grauen un Eversen in’n Noordoosten, Appel un Olendörp in’n Süüdoosten, Appelbeek in’n Süden, Hullnst, Emm un Wosbossel in’n Süüdwesten un Mesborg in’n Noordwesten.

## Historie

### Verwaltungsgeschicht

In de Franzosentied von 1810 bet 1814 hett de Oort to de Mairie Mesborg in’n Kanton Buxthu höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1859 to de Huusvaagdie Mesborg von dat Amt Mesborg tohöört. von 1859 bet 1885 weer dat in dat Amt Töst un von 1885 bet 1932 in’n Kreis Horborg. 1932 is dat Deel von’n ne’en un grötteren Kreis Horborg worrn.

### Inwahnertall

### Religion

Podendörp is evangeelsch-luthersch präägt un höört to dat Kaspel von de Kark in Mesborg.

För de Kathoolschen is de St.-Maria-Kark in Buxthu tostännig.

## Weertschop un Infrastruktur

### Verkehr

De Straat dör Podendörp löppt in’n Süden achter Appelbeek an de Kreisstraat 31 ran un in’n Noordwesten an de K&nbsp;53. De K&nbsp;53 geiht in’n Westen in Mesborg an de Landsstraat 141 un in’n Oosten na Grauen un dor an de K&nbsp;31. De K&nbsp;31 geiht in’n Noordoosten över Appel un Grauen na Eversen un de Höll an de Bundsstraat 3 ran. In’n Süüdwesten löppt de K&nbsp;31 in Hullnst an de L&nbsp;141.

De L&nbsp;141 wedder föhrt von Mesborg in’n Noorden na Buxthu un von Hullnst in’n Süden na Töst.

De nächste Autobahn is de Autobahn 1 (Afsnidd Hamborg–Bremen). De Opfohrt 45 Hullnst liggt so fiev Kilometer in’n Süüdwesten von Podendörp an de L&nbsp;141.

De nächste Bahnhoff is so bi teihn Kilometer wied weg in’n Noorden de Bahnhoff Buxthu an de Nedderelvbahn von Cuxhoben na Hamborg. De Bahnhoff Sprötz an de Bahnlien Hamborg–Bremen liggt 14 Kilometer in’n Süüdoosten.

### Scholen

De Grundschölers ut Podendörp gaht na de Grundschool Mesborg.

## Footnoten
Klauenborg

**Klauenborg** () is en lütten Oort in de Gemeen Winzendörp (Samtgemeen Hullnst) in’n Landkreis Horborg, Neddersassen.

## Geografie

Dat Water ut dat Rebeed flütt över’n Rollbeek na de Eest hen af.

De Naveröörd sünd Raad un Mienenbüddel in’n Noorden, Dangersen in’n Noordoosten, Steenbeek un Vaans in’n Oosten, Meilsen, Bookholt un Triller Barg in’n Süüdoosten, Trill in’n Süden, Dreest in’n Süüdwesten, Winzendörp un Dierstörp in’n Westen un Wennersdörp in’n Noordwesten.

## Historie

In’n Eersten Weltkrieg sünd twee Soldaten ut Klauenborg fullen oder vermisst.

### Verwaltungsgeschicht

In de Franzosentied hett de Oort toeerst 1810 bet 1811 binnen dat Königriek Westfalen to de Mairie Dierstörp in’n Kanton Mesborg höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Hullnst in’n Kanton Töst.

De Oort hett vör 1859 to de Vaagdie Hullnst von dat Amt Mesborg tohöört. von 1859 bet 1885 weer dat in dat Amt Töst un von 1885 bet 1932 in’n Kreis Horborg. 1932 is dat Deel von’n ne’en un grötteren Kreis Horborg worrn.

### Inwahnertall

### Religion

Klauenborg is evangeelsch-luthersch präägt un höört to dat Kaspel von de Andreas-Kark in Hullnst.

För de Kathoolschen is de St.-Petrus-Kark in Bookholt tostännig.

## Kultur

En Denkmaal för de Fullenen ut de twee Weltkrieg’ steiht in Winzendörp.

## Weertschop un Infrastruktur

För Klauenborg is de freewillige Füürwehr Winzendörp mit tostännig.

### Verkehr

An Klauenborg langs löppt de Kreisstraat 58, de in’n Westen na Winzendörp un Dierstörp an de K&nbsp;40 geiht un in’n Oosten an de Bundsstraat 3 ran. De K&nbsp;40 geiht in’n Noordwesten na Hullnst an de Landsstraat 141 un in’n Süüdoosten över Dreest na Trill. De B&nbsp;3 löppt in’n Noorden över Mienenbüddel un Raad na Ilsdörp un Öbergünn an de B&nbsp;73 (bi Buxthu un Vosshusen). In’n Süden is de B&nbsp;3 an’n Triller Barg an de B&nbsp;75 anbunnen un löppt denn in’n Süden na Sprötz, an Snevern langs un op Soltau to.

De B&nbsp;75 föhrt in’n Noordoosten an Bookholt langs na Dibbersen un Ninndörp un in’n Süüdwesten över Kakenstörp un Töst na Scheeßl un Rodenborg.

De nächste Autobahn is de Autobahn 1 (Afsnidd Hamborg–Bremen). De Opfohrt 44 Raad liggt so veer Kilometer in’n Noordoosten von Klauenborg an de B&nbsp;3.

De nächste Bahnhoff is so bi söss Kilometer wied weg in’n Süden de Bahnhoff Sprötz an de Bahnlien Hamborg–Bremen.

### Scholen

De Grundschölers ut Klauenborg gaht na de Grundschool Hullnst.

## Footnoten
William Paul Gottlieb

**William Paul Gottlieb** (* 28. Januar 1917 in Brooklyn, New York, NY; † 23. April 2006 ok dor) weer en US-amerikaansch Fotograf. He wurr bekannt dör sien Upnahmen vun Jazzmusikern.

## Biographie

Gottlieb prääg in sien blots lütt Schaffensperiood van 1939 bit 1948, in de ‚golden Tiet‘ vun den Swing un dat entstahn vun den Bebop, mit sien Fotos de visuelle Ästhetik vun den Jazz. He hett tonächst af 1938 för de Washington Post arbeit (in de he jede Week en  Jazz-Kolumne harr), un in den 1940er Johren för de Tietschrift Down Beat, för de he ebenfalls nich blots Fotos bistüern dee, sonnern ok schreev. Neben *Down Beat* schreev he för *Record Changer*, *Saturday Review* un *Collier´s Magazine*. To sien bekanntst Upnahmen tellen ünner annern Porträts vun Ella Fitzgerald, Billie Holiday un Charlie Parker. Nah 1948 hett Gottlieb as Filmautor un -produzent för Schoolfilms. Dorneben hett he tallriek Böker, ünner annern Kinnerböker, schreeven. 

An' 16. Februar 2010 hett de Library of Congress mehrere hunnert vun sien Upnahmen vun  Jazz-Musikern apenlich togänglich maakt. 


## Biller

Django Reinhardt (Gottlieb 07301).jpg|Django Reinhardt bi en Upträe in dat New Yorker Jazzclub Aquarium, ca. November 1946
Count Basie (Gottlieb 00471).jpg|Count Basie bi en Upträe in dat New Yorker Jazzclub Aquarium, ca. 1947
Nat King Cole (Gottlieb 01511).jpg|Nat Cole, 1947
Fats Navarro (Gottlieb 06551).jpg|Fats Navarro, um 1947
Billie Holiday 0001 original.jpg|Billie Holiday, 1947
Sarah Vaughan - William P. Gottlieb - No. 1.jpg|Sarah Vaughan, 1946
Mary Lou Williams (Gottlieb 09231).jpg|Mary Lou Williams, 1946
Ella Fitzgerald (Gottlieb 02871).jpg|Ella Fitzgerald, 1946


## Literatur
* William Gottlieb: *The golden age of Jazz. Texts and photographs.* New York, Simon and Schuster 1979; San Francisco, Pomegranate Artbooks 1995, ISBN 978-0-87654-355-9.
* William P. Gottlieb & Jean-Pierre Leloir: *Jazz: Dedicated to Cool Cats*. Tokyo, G. I. P., 1991

## Weblenken
 
* William Gottlieb in de Library of Congress
* 'Golden Age of Jazz' Photographer Bill Gottlieb, Washington Post, 25. April 2006
* William Gottlieb, 89, Jazz Photographer, New York Times, 25. April 2006
* Fotografenlegende Gottlieb, einestages, 5. November 2010
Poppeermöhl Ooldklooster

De **Poppeermöhl Ooldklooster** weer en Watermöhl an de Eest in Ooldklooster, de as Poppeermöhl bruukt worrn is. Dat Rebeed von de fröhere Möhl liggt vondaag in de Gemeen Buxthu in’n Landkreis Stood, Neddersassen.

## Historie

En Möhl an de Eest in Ooldklooster kummt al in de Stiftoorkunn von dat Ole Klooster 1196 oder 1197 vör.

De Poppeermöhl is 1622 anleggt worrn. An’n 12. Oktober 1622 harr Jacob Hovern dat Privileg kregen, in dat Arzstift Bremen Lumpen to sammeln, de för de Produkschoon von Poppeer en roren Rohstoff weren.

1816 hett Johann Hinrich Winter de Möhl köfft. Sien Söhn Johann Asmus Winter hett 1838 dat Leid kregen.

1854 hett de Fabrik en Dampmaschien un Turbin kregen un dat ole Waterrad is nich mehr bruukt worrn. Later hebbt de Söhns von Johann Asmus, Johann Heinrich un Otto Christian, de Fabrik övernahmen un ehr 1865 in en Aktiensellschop ümwannelt.

Üm 1900 rüm hebbt in de Fabrik mehr as 300 Lüüd arbeidt.

1917 is de Fabrik bi en Füür meist kumplett dalbrennt. De Besitters hebbt versöcht, de Fabrik wedder nee optoboon. Aver 1925 is de Poppeerfabrik Winter in Kunkurs gahn. In de Tied twüschen 1925 un 1954 hebbt dor de Firmen Wagenbo Thomas un Karosserie- un Fohrtüügbo Brüning seten.

In de Tied von 1954 bet 1968 hett de Mosteree Klindworth op dat Gelänn denn Fruchtsäft produzeert.

In dat Johr 1968 is dat Klindtworth-Wark in Buxthu von dat Ünnernehmen Granini övernahmen worrn. Dat Wark hett dichtmaakt, nadem dat Ünnernehmen 1994 mit Eckes fusioneert is, üm de annern Standöörd von dat Ünnernehmen beter uttolasten.

1999 hett de Hanseaatsche Grundbesitt- un Vermögenssellschop ut Stood sik dat Grundstück sekert un wull dor en Kaufland-Worenhuus boon. Dor is aver amenn nix von worrn, von wegen, dat de Stadt Buxthu en Plaza-Markt an en annere Steed in de Stadt nich genehmigen wull un de beiden Ünnernehmens gliek behanneln müss.

De Gebüüd stünnen denn bet 2011 leddig. In dat Johr sünd de Gebüüd afreten worrn un dor is en Lidl-Markt boot worrn. Tosätzlich sünd 2014 in en eersten Boafsnidd söven Stadtvillen mit 77 Wahnungen un 2015 in en tweten Boafsnidd söss Stadtvillen mit 48 Wahnungen boot worrn. To dat ne’e Wahnquarteer höört ok en Deepgaraasch mit 160 Stellplätz.

## Footnoten
Ian Baker

**Ian Baker** (* 1947 in Melbourne, Victoria) is en austraalschen Kameramann.

## Leven un Wark
Baker hett 1971 mit *Getting Back to Nothing* sien eersten Film dreiht. Sien Loopbahn as Kamermann güng aver 1976 eerst richtig los mit Fred Schepisi sien *The Devil’s Playground*, för den he ok gliek mit en Filmpries ehrt worrn is. Vun dor an hett Baker Johrteihnten lang mit Schepisi tosamenarbeit un hett bi meist sien Filmen as Kameramann mitarbeit. 

## Filmografie (Utwahl)

## Utteken
För sien Filmwark weer he sössmol för Filmpriesen vörslahn. Veer dorvun hett he wunnen:
* 1976: den *[[AFI Award]]* in de Kategorie *Beste Kameramann* för *The Devil’s Playground*
* 2003: den *[[AFI Award]]* in de Kategorie *Beste Kameramann* för *Japanese Story*
* 2003: den *[[FCCA Award]]* in de Kategorie *Beste Kameramann* för *Japanese Story*
* 2003: den *[[IF Award]]* in de Kategorie *Beste Kameramann* för *Japanese Story*

## Weblenken
*
Klindworth

**Klindworth** betekent

* Klindworth Fruchtsäft, düütsch Ünnernehmen,
* Klindworth’s Verlag, fröheren Verlag in Hannover, Neddersassen.

**Klindworth** is de Familiennaam von

* Agnes Street-Klindworth (1825–1906), Dochter von Georg Klindworth un eng verbunnen mit Franz Liszt,
* Carl August Klindworth (1791–1862), düütschen Mechaniker un Ünnernehmer,
* Georg Klindworth (1798–1882), düütschen Diplomaat un Agent,
* Johann Klindworth (1900–1976), düütschen Politiker,
* Johann Andreas Klindworth (1742–1813), düütschen Mechaniker,
* Karl Klindworth (1830–1916), düütschen Kumponist un Klaveerspeler.

Kiek ok bi: Klintworth, Klindwort.
Klindworth Fruchtsäft

Dat Ünnernehmen **Klindworth Fruchtsäft** GmbH ut Zittens stellt Fruchtsäft her.

De Fruchtsaft von Klindworth warrt nich in’n Detailhannel verköfft. He warrt blots in de Gastronomie verdreven.

De Ümsatz leeg 1999 bi 31 Millionen Mark. In dat Johr hett Klindworth mit üm un bi 60 Lüüd in Lohn 250.000 Hektoliter Saft produzeert.

## Historie

Diedrich Klindworth hett 1935 en Appelmosteree in Zittens grünnt. He hett Appels von de Hööv ut de Ümgegend un ut Oolland to Appelsaft verarbeidt. Later hett dat Ünnernehmen ok en Bedriev in de *Horbörger Straat* in Buxthu apenmaakt.

Von 1954 bet 1968 hett dat Ünnernehmen op dat Gelänn von de fröhere Poppeerfabrik Winter bi Ooldklooster in’n Süden von Buxthu produzeert.

In dat Johr 1968 is dat Klindtworth-Wark in Buxthu von dat Ünnernehmen Granini övernahmen worrn.

Klindworth Fruchtsäft is en Familienünnernehmen bleven, bet 1992 de Hero-Grupp 75&nbsp;% von dat Ünnernehmen köfft hett. To’n 1. April 1998 hett de Broeree Karlsberg den Andeel von de Hero-Grupp övernahmen.

2004 sünd de Fruchtsaftfirmen von Karlsberg (blangen Klindworth ok noch de Merziger Fruchtgetränke GmbH) mit de Niehoffs-Vaihinger Fruchtsäfte GmbH tohoopgahn un hebbt de Tucano-Holding billt. Disse Holding is 2008 denn an’n Mineralbrunnen Überkingen-Teinach verköfft worrn.

Vondaag produzeert dat Ünnernehmen in dat Wark an de Straat *Westerböhmen*/*Lindenstraat* in Zittens.

## Footnoten



## Weblenken

* Websteed von dat Ünnernehmen (hoochdüütsch)
Walkmöhl Ohrens

**Walkmöhl Ohrens** is en Watermöhl an’n Depenbeek bi Ohrens. Se is as Walkmöhl bruukt worrn, üm Stoff hertostellen. Ok Wittgarvers hebbt jemehr Fellen dor walkt. 

De Möhl liggt op de Stoder Geest en Stück in’n Süden von dat Dörp Ohrens, is nich wied af von de Steed, an de de Depenbeek in de Au münnt, un liggt in dat Naturschuulrebeed Audaal un Blangendaals.

## Historie

De Möhl kummt an’n 17. Juli 1664 toeerst in en Verdrag vör, in den Pierre de Bidal as Herr över dat Amt Harsfeld mit de Weetfro von Benneken Hagedorn un dat Wandmakeramt in Stood afmaakt, dat de Möhl för söven Johr verpacht warrt. De Familie Hagedorn hett de Möhl denn in Arventins kregen. De Walkmöhl is bet to’n 25. Mai 1907 lopen, as en Hoogwater för so swore Schadens sorgt hett, dat sik de Reparatur nich mehr lohnt hett. 

1930/1931 is se von Ludwig Schmidt ut Hamborg för de Jugendarbeid von de Paddsökers (Grupp *Geusen*) ümboot worrn. 1934 hett de Hitlerjugend dat Gebüüd övernahmen. Nan’n Tweten Weltkrieg keem Schmidt 1949 wedder un hett de Möhl bet 1950 wedder herricht. De Möhl is 1964 von de Familie Hagedorn an’n Landkreis Stood verköfft worrn. An’n 20. Juni 1986 is de Dackstohl von de Möhl utbrennt. Vondaag is se en Jugendinrichtung von’n Landkreis un warrt jümmer noch vör allen von Paddsökers bruukt.

De Hoff, de to de Möhl tohöört hett, is jümmer noch in Besitt von de Familie Hagedorn. Dor warrt nu Fischtucht (Kois un Fisch för Goorndieken) bedreven.
Landsstraat 1

**Landsstraat 1** betekent

* Landsstraat 1, Straat in Neddersassen,
* Landsstraat 1, Straat in Noordrhien-Westfalen,
* Landsstraat 1, Straat in Rhienland-Palz,
* Landsstraat 1, Straat in Sassen-Anholt,
* Landsstraat 1, Straat in Sleswig-Holsteen,
* Landsstraat 1, Straat in Niederösterreich, Öösterriek,
* Landsstraat 1, Straat in Tirol, Öösterriek,
* Landsstraat 1, Straat in Vorarlberg, Öösterriek,
* Landsstraat 1, Straat in Polen,
* Landsstraat 01, Straat in Mekelborg-Vörpommern.
Gertruden-Kapell (Stood)

De **Gertruden-Kapell** weer en Kapell vör de Stadtdoren von Stood. De Kapell weer verbunnen mit en Spital. Nöömt is se na de Hillige Gertrud.

De Kapell leeg vör dat Schipperdoor, an de Steed, an de vondaag de Kreisverkehr *Bremervörer Straat/Schipperdoorstraat/Glückstädter Straat/Hogenwedeler Weg* liggt.

## Historie

De Kapell kummt 1384 toeerst in de Oorkunnen vör un dat Sekenhuus 1450.

Üm Sekenhuus un Kapell hett sik de Gertruden-Bröderschop von de Broerknechten kümmert, de in dat 16. Johrhunnert toeerst nawiest is. Ut de Bröderschop is later de Broerknechten-Gill worrn, de ok vondaag noch in Stood besteiht. En Plastik von de Hillige Gertrud steiht vondaag in dat Swedenspieker-Museum. Dat Museum hett de Plastik von dat Huus Knechthusen köfft, wat von öllers dat Huus von de Broerknechten-Gill weer. Wohrschienlich stammt de Plastik ut de Kapell.

De Kapell is 1712 afbraken woorn, as de Dänen de Stadt Stood belagert hebbt.

Na disse Tied is dat Sekenhuus aver wedder opboot worrn un is ok as Armenhuus för Froonslüüd bruukt worrn. De Gebüüd weren ok as *Pesthoff* bekannt un hebbt noch bet 1955 bestahn. In dat Johr sünd se afreten worrn, as de Stadt de *Glückstädter Straat* nee boot hett.

In de Cosmae-Kark steiht vondaag de Gertruden-Altor, de wohrschienlich fröher in de Kapell stünn. De Altor stammt ut de Tied üm 1500 un hett al 1652 in de Nicolaus-Kark stahn, bet de 1934 ok afbraken worrn is.

## Footnoten
Holtörp (Gemeen Resbossel)

**Holtörp** () is en Dörp in de Gemeen Resbossel (Samtgemeen Hullnst) in’n Landkreis Horborg, Neddersassen.

## Geografie

Dat Water ut dat Rebeed flütt över den Starsbeek af.

De Naveröörd sünd Rahmstörp in’n Noorden, Starsbeek un Wosbossel in’n Noordoosten, Hullnst un Makensbrook in’n Süüdoosten, Avens, Evsdörp un Hollinde in’n Süüdwesten, Holv in’n Westen un Resbossel in’n Noordwesten.

## Historie

Den hoochdüütschen Naam *Holtorfsbostel* hett de Oort kregen, nadem de Kreis Horborg un de Kreis Winsen 1932 tohoopgahn sünd. Mit Holtörp keem en tweet Oort mit’n sülven Naam in’n Kreis, de all beid *Holtorf* heten hebbt. Dorüm is de een Oort to *Holtorfsloh* worrn, de annere to *Holtorfsbostel*. *Holtorfsbostel* is en Tied lang ok *Holtorf II* nöömt worrn, üm den Ünnerscheed to maken.

### Verwaltungsgeschicht

In de Franzosentied von 1810 bet 1814 hett de Oort to de Mairie Hullnst in’n Kanton Töst höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1859 to de Vaagdie Hullnst von dat Amt Mesborg tohöört. Von 1859 bet 1885 weer dat in dat Amt Töst un von 1885 bet 1932 in’n Kreis Horborg. 1932 is dat Deel von’n ne’en un grötteren Kreis Horborg worrn.

De Oort höört siet dat 19. Johrhunnert to de Gemeen Resbossel to.

### Inwahnertall

### Religion

Holtörp is evangeelsch-luthersch präägt un höört to dat Kaspel von de Andreas-Kark in Hullnst.

För de Kathoolschen is de St.-Petrus-Kark in Bookholt tostännig.

## Weertschop un Infrastruktur

För Holtörp is de freewillige Füürwehr Resbossel mit tostännig.

### Verkehr

Dör Holtörp löppt de Kreisstraat 38, de in’n Noordwesten na Resbossel geiht un in’n Süden an de K&nbsp;16 ran. De K&nbsp;16 löppt in’n Westen över Holv un Hassbossel na de Landsstraat 130 bi Sounsiek un in’n Oosten na Hullnst an de L&nbsp;141.

De L&nbsp;130 föhrt in’n Noorden na Beekdörp un Obbens un in’n Süüdwesten na Zittens. De L&nbsp;141 löppt in’n Noorden na Mesborg un Buxthu un in’n Süden na Töst.

De nächste Autobahn is de Autobahn 1 (Afsnidd Hamborg–Bremen). De Opfohrt 45 Hullnst liggt knapp fiev Kilometer in’n Süüdoosten von Holtörp an de L&nbsp;141.

De nächste Bahnhoff is so bi 14 Kilometer wied weg in’n Süüdoosten de Bahnhoff Sprötz an de Bahnlien Hamborg–Bremen. De Bahnhoff Buxthu an de Nedderelvbahn von Cuxhoben na Hamborg liggt üm un bi 15 Kilometer in’n Noorden.

### Scholen

De Grundschölers ut Holtörp gaht na de Grundschool Mesborg.

## Literatur

* Wilhelm Marquardt: *Chronik der Gemeinden Halvesbostel mit Holvede und Regesbostel mit Holtorfsbostel und Rahmstorf.* Christians, Hamborg 1989

## Footnoten





## Weblenken
Haschenfleth

**Haschenfleth** () weer en Vörstadt von de Stadt Stood.

## Geografie

De Oort leeg in de Masch von de Swing un de Elv an’n Noordrand von Stood. Na Noorden slütt sik dat Land Keden an. Dat Water ut dat Rebeed flütt af över de Haschenflether Wetter hen na de Swing.

Na Noorden to legen de Öörd Schölisch, Snee, Hörn un Brunshusen.

## Historie

Haschenfleth kummt 1275 as *in Hersingvlete* toeerst in de Oorkunnen vör. De Naam kummt wohrschienlich von en Personennaam *Herso* mit dat Suffix *-ing* un bedüüdt denn „de Fleet von Herso sien Lüüd“. Keramikfunnen düüdt dor aver op hen, dat dat Rebeed al in dat 9. Johrhunnert besiedelt weer.

Haschenfleth leeg buten von de Stadtbefestigung vör dat Haschenflether Door. Üm Haschenfleth rüm geev dat aver ok noch en Wall un de Weg an de Swing langs na Keden rut weer dör dat Steger Door sekert. Achter dat Door legen noch en poor Hüüs, de den Naam Steg dragen hebbt.

Dat Rebeed von Haschenfleth weer en Haven- un Spiekervörstadt, in de veel Hüüs mit dree Etaaschen stünnen. Ut dat Johr 1645 is överlevert, dat Haschenfleth 71 Hüüs harr. 31 legen op de Süüdoostsied von de Straat an de Swing langs un 30 an de Noordwestsied, achter de denn noch enkelte Hüüs un Goorns legen.

In’n Dörtigjohrigen Krieg is Haschenfleth in’n Februar 1645 von sweedsche Truppen tweimaakt un nich wedder opboot worrn.

1646 hebbt de Sweden de *Koppel* dörsteken laten, üm de Swing to begradigen. Dat ole Haschenfleth leeg also nich an’n Loop von de Swing, as wi em vondaag hebbt, man en Stück wieder in’n Westen.

1859 is op dat Rebeed von de *Koppel* dat Stoder Gaswark boot worrn un later ok en Tegelee. Dat Klärwark Stood is 1971 bet 1976 in dat Rebeed in’n Noorden von de *Koppel* anleggt worrn.

### Religion

Haschenfleth hett to dat Kaspel von de Nicolaus-Kark in Stood tohöört.

## Footnoten
Solthörn (Oort)

**Solthörn** () is en Oort in de Gemeen Wuster Noordseeküst in’n Landkreis Cuxhoben, Neddersassen. De Oort höört von öllers bi Misselwarden mit bi.

## Geografie

Solthörn liggt direkt an de Küst von de Noordsee in de Masch von Land Wusten. Dat Water ut dat Rebeed flütt af över den Riensloot.

De Naveröörd sünd Misselwardener Olendiek, Fockwarden, Misselwardener Nedderstreek, Bowarden un Engbüttel in’n Noordoosten, Harmsbüttel un Höcht in’n Süüdoosten un Grohden un Smarrn in’n Süden.

## Historie

Solthörn weer de westlichste Punkt in Land Wusten un de See hett dor – anners as wieder in’n Noorden, wo de See Sand un Slick aflagert hett – an de Küst freten.

As na de Stormflood von 1962 de Dieken an de Noordsee all höger boot worrn sünd, is 1967 ok de Diek in Land Wusten nee maakt worrn. Von wegen dat de Hüüs von Solthörn so dicht an’n olen Diek legen hebbt un dor nich noog Platz för den högeren un brederen ne’en Diek weer, müssen veer Gebüüd afreten warrn. Blots twee Hööv sünd von Solthörn nableven un en Stück wieder af von’n Diek wedder opboot worrn.

### Verwaltungsgeschicht

In de Franzosentied von 1810 bet 1814 hett de Oort to de Mairie Wremen in’n Kanton Dorum höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

Vör 1852 hett de Oort to dat Süderveerdel  von dat Kaspel Misselwarden in dat Vaagdiegericht Land Wusten höört. 1852 is dat Deel von dat Amt Dorum worrn un 1885 von’n Kreis Leh. Von 1932 bet 1977 weer de Oort Deel von’n Landkreis Wersermünn un keem 1977 denn an’n Landkreis Cuxhoben.

Mit de Gemeenreform in Neddersassen an’n 1. März 1974 is de Gemeen Misselwarden Deel von de Samtgemeen Land Wusten worrn. To’n 1. Januar 2015 is de Gemeen Misselwarden oplööst un ut de ganze Samtgemeen Land Wusten is tohoop mit de Gemeen Noordholt de ne’e Gemeen Wuster Noordseeküst worrn.

### Inwahnertall

### Religion

Solthörn is evangeelsch-luthersch präägt un höört to dat Kaspel von de Katharinen-Kark in Misselwarden. In de Vergangenheit hebbt enkelte Hüüs ok to dat Kaspel von de Willehadi-Kark in Wremen tohöört. 

För de Kathoolschen is de Hillig-Hart-Jesu-Kark in Bremerhoben tostännig.

## Weertschop un Infrastruktur

### Verkehr

Solthörn is över lüttjere Straten verbunnen mit de Kreisstraat 68, de in’n Noordoosten op Padingbüddel to löppt un in’n Süüdoosten över Misselwarden an de Landsstraat 129 bi Mulsen ran. De L&nbsp;129 geiht in’n Süden na Wremen, Dingen un Weddewarden un in’n Noordoosten na Dorum un Millm.

De nächste Autobahn is de Autobahn 27 (Afsnidd Bremerhoben–Cuxhoben). De Opfohrt 4 Niewohl liggt so 16 Kilometer in’n Oosten von Solthörn an de L&nbsp;119 un de Opfohrt 5 Debst so 16 Kilometer in’n Süüdoosten an de L&nbsp;120.

De nächste Bahnhoff is so bi söss Kilometer wied weg in’n Süüdoosten de Bahnhoff Wremen an de Bahnlien Bremerhoben–Cuxhoben.

## Footnoten
Solthörn

**Solthörn** betekent

* Solthörn, Oort in de Gemeen Wuster Noordseeküst in’n Landkreis Cuxhoben, Neddersassen,
* Solthörn, en Lüchttoorn bi’n Oort Solthörn,
* Solthörn, en ehmalig Seetekenschipp von dat Water- un Schippfohrtsamt Bremerhoben.
Arthur Westrum

**Arthur Westrum** (* 3. Dezember 1855 in Dungelbeck; † 1922) weer en düütschen Jurist.

Westrum is 1855 as Söhn von en Pastoor in Dungelbeck boren. He weer von Oktober 1868 bet Oktober 1873 op dat Gymnasium Andreanum in Hilmssen un hett denn Juristeree an de Universität Göttingen studeert. Na dat Studium is he in’n prüüßschen Justizdeenst gahn un weer ünner annern Avkaat an dat Oberlandsgericht Celle. Later weer he Landgerichtsraad bi dat Landgericht Kassel un Oberlandsgerichtsraad bi dat Oberlandsgericht Kassel. Von 1911 bet to sien Dood 1922 weer he as Nafolger von Carl Schrader Präsident von dat Landgericht Veern. Na em is August Canenbley Präsident von dat Gericht worrn.

## Footnoten
Land Hadeln

Dat **Land Hadeln** weer en Verwaltungsrebeed in dat Hartogdom Sassen-Loonborg (bet 1731), dat Kurförstendom Hannover (1731 bet 1810), in dat Königriek Hannover (1814 bet 1866) un in Prüßen (1867 bet 1884) mit Seet in Oterndörp.

## Historie

1848 weer dat Amt so 305,16 km² groot.

Bi de Verwaltungs- un Justizreform an’n 1. Oktober 1852 is Land Hadeln in dat Amt Oterndörp un de Stadt Oterndörp opdeelt worrn.

### Öörd Stand 1848

#### Eersten Stand: Stadt Oterndörp

#### Tweten Stand: Hoogland

#### Drüdden Stand: Siedland

## Inwahnertall

## Amtslüüd

* –1773: Philipp Matthias Wagner
* 1773–1784: Carl Friedrich Lodemann
* 1785–1788: Samuel Jordan
* 1789–1794: Hinrich Wilhelm Isenbart
* 1795–1809: Georg Wilhelm Marwedel
* 1809–1818: Carl August Diedrich von Goeben
* –1837: interimistisch Gerichtsdirekter Johann Christoph Wehner
* 1837–1841: interimistisch Amtsassesser Georg Friedrich Schrader
* 1841–1852: Heinrich Friedrich Dodt

## Footnoten
Hermann Lindemann (Jurist)

**Hermann Lindemann** (* 1880 in Osterburg; † 1952) weer en düütschen Jurist.

Lindemann is 1880 as Söhn von Elisbeth, borene Placke, un den Landgerichtsraad Hermann Lindemann in Osterburg in de Oltmark boren. De Offzeer Georg Lindemann weer sien Broder. He hett Juristeree an de Universitäten Göttingen, München un Lausanne studeert. Na dat Studium weer he Referendar un is Gerichtsassesser in Hameln worrn. 1909 keem he as Gerichtassesser in’n Bezirk von dat Oberlandsgericht Posen un is dor in Schroda, Gnesen, Ostrowo un Posen insett worrn.

Op sien eerste Richtersteed is he an’n 6. Mai 1912 beropen worrn, as Amtsrichter von dat Amtsgericht Vandsburg. Dor hett he an’n 1. Juni 1912 anfungen.

1914 is he Soldaat in’n Eersten Weltkrieg ween. Nadem he verwunnt worrn is, hebbt se em na disse Tied in de Militärverwaltung insett, in’n Süden von Litauen. Na’n Krieg weer he wedder an dat Amtsgericht Vandsburg, dat dat Düütsche Riek an Polen afgeven müss, nadem 1919 de Versailler Verdrag in Kraft treden is. To’n 1. August 1919 is he an dat Amtsgericht Lüchow versett worrn, is denn aver doch noch wedder for en Tied trügg na Vandsburg. Utreisen ut Polen dröff he eerst wedder an’n 2. März 1920.

He is to’n 1. Mai 1920 as Amtsrichter an dat Amtsgericht Bassen wesselt un 1924 as Landgerichtsdirekter an dat Landgericht Veern. Von 1938 bet 1945 weer he Präsident von dat Landgericht Veern.

In Veern weer Lindemann ok Föhrer von’n Stahlhelm un Stormbannföhrer bi de SA.

Na’n Tweten Weltkrieg is he nich wedder in’n Justizdeenst övernahmen worrn.

Lindemann weer Eersten Bisitter von de Stadt Veern un hett von 1942 bet 1945 de Geschäften von’n Börgermeester föhrt.

Lindemann hett 1910 in Posen freet. He harr mit siene Fro de Kinner Inga (1911–2002), Hildegard (* 1913) un Hermann (11. September 1916–22. Februar 1951).

## Footnoten
Hermann Lindemann

**Hermann Lindemann** is de Naam von

* Hermann Lindemann (1880–1952), düütschen Jurist,
* Hermann Lindemann (1910–2002), düütschen Footballspeler un -trainer.
Hans Urban

**Hans Urban** (* 6. Dezember 1877 in Montevideo; † 27. Mai 1937 in Veern) weer en düütschen Verwaltungsbeamten.

Urban is 1877 as Söhn von en Koopmann in Montevideo in Uruguay boren. En Stoot later is he mit siene Familie trügg na Rostock kamen. Dor weer he von 1888 bet 1898 op de Grote Stadtschool Rostock. Na dat Abitur to Oostern hett he von 1898 bet 1904 Juristeree an de Universitäten Göttingen, München un Rostock (inschreven an’n 20. Oktober 1900, bet 1903) studeert. 1905 hett he dat Referendar-Examen in Rostock maakt un 1905 bet 1909 den juristischen Vörbereitungsdeenst bi dat Amtsgericht Rostock un dat Landgericht Rostock daan. 1909 hett he in Rostock de Assesser-Prüfung maakt un 1911 sien Dokterarbeid schreven, mit de he Dr. jur. worrn is. 1911 bet 1912 weer he Hülpsarbeider bi de Stadtverwaltung Ossenbrügge.

Von 1913 bet 1919 weer he denn Börgermeester von de Stadt Jever un is von dor as Börgermeester in de Stadt Veern wesselt. Dat weer he von August 1919 bet to sien Dood 1937.

Na em is vondaag in Veern de *Börgermeester-Urban-Straat* nöömt.

## Footnoten
Theodor Otto Münchmeyer

**Theodor Otto Münchmeyer** (* 19. November 1810 in Veern; † 14. Dezember 1890 ok dor) weer en düütschen Verwaltungsbeamten.

Münchmeyer is an’n 19. November 1810 as Söhn von Sophia Augusta Justina Palm (* 1778), un den Veerner Börgermeester Carl-Christian Münchmeyer (20. Januar 1768–4. Februar 1837) in Veern boren un harr en Twillingssüster (Charlotta Louisa). He is an’n 22. November in’n Veerner Doom döfft worrn. Ok sien Grootvader Andreas Münchmeyer weer al Börgermeester in Veern.

Münchmeyer weer bet 1837 Amtsassesser bi dat Amt Wessen-Thänhusen un is denn Senater un Stadtgerichtsassesser in Veern worrn.

He weer von 1855 bet 1890 Börgermeester von de Stadt Veern. An’n 31. März 1890 is he in Rohstand gahn, von wegen, dat dat mit siene Gesundheit jümmer mehr bargdal gahn is. An dissen Dag is is he ok Ehrenbörger von Veern worrn. En poor Mand later is he an’n 14. Dezember doodbleven.

De Heid in’n Noordoosten von Veern, wat vondaag de Stadtwald is, is op Münchmeyer sien Initiativ opforst worrn.

Na em is ok de Börgermeester-Münchmeyer-Straat in Veern nöömt worrn.

Münchmeyer hett Wilhelmine Caroline Früh freet. De beiden harrn de Kinner Charlotte Auguste (* 4. Februar 1840), Charlotte Louise (* 16. Oktober 1841), Carl Friedrich (* 23. Juli 1843) un Emma Friederica (* 1. Juni 1849).

## Footnoten
Plass

**Plass** is de Familiennaam von

* Adrian Plass (* 1948), brietschen Schriever,
* Christoph Plass (* 1961), düütschen Kreeftforscher,
* František Plass (* 1944), tschechschen Footballspeler un -trainer,
* Gilbert Plass (1920–2004), kanaadschen Physiker,
* Jennifer Plass (* 1985), düütsche Hockeyspelerin,
* Jonas Plass (* 1986), düütschen Lichtathlet,
* Wolfgang Plass (* 1932), düütschen Boddenkundler.

Kiek ok bi: Plaß, Plas.
Hermann Gottlob Plaß

**Hermann Gottlob Plaß** (oder ok *Hermann Gottlieb*; * 27. März 1798 in Veern; † 5. Juni 1872 in Hannover) weer en düütschen Pädagoog.

Plaß is 1798 as Söhn von Lucie, borene Zeidler, un Christian Heinrich Plaß (9. März 1769–17. Dezember 1815) in Veern boren. Christian Heinrich Plaß weer sien Broder. Dat Studium hett he mit en Dr. phil. afslaten.

He weer von Oostern 1818 bet 1822 Grammatikus an dat Athenaeum Stood un denn von 1822 bet 1831 Kunrekter an dat Doomgymnasium Veern. 1833 is he Rekter von dat Doomgymnasium worrn un denn 1833 Direkter. Dat is he bet 1871 bleven.

He is an’n 5. Juni 1872 doodbleven un an’n 9. Juni in Hannover begraven worrn.

Plaß is 1868 Ehrenbörger von de Stadt Veern worrn.

He hett Sofie Heidelberg (* 21. Januar 1803) freet. De beiden harrn de Kinner Berta (27. November 1826–24. November 1882), Georg (* 2. März 1828), Sophie (* 22. März 1829), Ferdinand (13. Februar 1831–7. Februar 1883) un Luise (* 24. November 1835).

## Footnoten
Plaß

**Plaß** betekent

* Plaß, Oort in de Gemeen Reichenau, Bezirk Feldkirchen, Kärnten, Öösterriek,
* Plaß, düütschen Naam von de Stadt Plasy in Tschechien,
* Plaß, düütschen Naam von de Gemeen Plazy in Tschechien,
* Klooster Plaß, düütschen Naam von dat Klooster Plasy in Tschechien.

**Plaß** is de Familiennaam von

* Christian Heinrich Plaß (1812–1878), düütschen Pädagoog un Politiker,
* Ernst Ludwig Plaß (1855–1917), düütschen Maler,
* Hanna Plaß (* 1989), düütsche Schauspelerin un Musikerin,
* Hermann Gottlob Plaß (1798–1872), düütschen Pädagoog,
* Johann Plaß (1830–1910), öösterriekschen Buur un Politiker,
* Ludwig Plaß (1864–1946), düütschen Militärmusiker,
* Thomas Plaß († 1608/1609), düütschen Jurist.

Kiek ok bi: Plass, Plas.
Landsstraat 20

**Landsstraat 20** betekent

* Landsstraat 20, Straat in Brannenborg,
* Landsstraat 20, Straat in Mekelborg-Vörpommern,
* Landsstraat 20, Straat in Noordrhien-Westfalen,
* Landsstraat 20, Straat in Rhienland-Palz,
* Landsstraat 20, Straat in Sassen-Anholt,
* Landsstraat 20, Straat in Sleswig-Holsteen,
* Landsstraat 20, Straat in Niederösterreich, Öösterriek,
* Landsstraat 20, Straat in Vorarlberg, Öösterriek,
* Landsstraat 20, Straat in Polen.
Themeln

**Themeln** () is en lütten Oort in de Gemeen Wuster Noordseeküst in’n Landkreis Cuxhoben, Neddersassen. De Oort höört polietsch al von öllers bi Dorum mit bi.

## Geografie

De Oort liggt in de Masch von Land Wusten un an de Lemmasch. De Noordsee is knapp veer Kilometer in’n Westen.

De Naveröörd sünd Heuhusen un Kreienborg in’n Noorden, Knakenborg in’n Noordoosten, Valg, Alsum un Dorum in’n Oosten, Feldsaten un Lewen in’n Süüdoosten, Mulsen in’n Süden, Barlinghusen, Veerhusen un Misselwarden in’n Süüdwesten, Rotthusen, Weitenweg un Engbüttel in’n Westen un de Hoff Bellitzen un Padingbüddel in’n Noordwesten.

## Historie

### Verwaltungsgeschicht

De Oort weer vör 1852 in dat Dorumer Veerdel von dat Kaspel Dorum un hett to dat Vaagdiegericht Land Wusten tohöört. Von 1852 bet 1885 leeg de Oort in’t Amt Dorum un denn in’n Kreis Leh. 1932 is dat Deel von’n Kreis Wersermünn worrn un 1977 denn von’n Landkreis Cuxhoben.

To’n 1. Januar 2015 is de Gemeen Dorum oplööst un Deel von de ne’e Gemeen Wuster Noordseeküst worrn.

### Inwahnertall

### Religion

Themeln is evangeelsch-luthersch präägt un höört to dat Kaspel von de Urbanus-Kark in Dorum.

För de Kathoolschen is de Hillig-Hart-Jesu-Kark in Bremerhoben-Leh tostännig.

## Weertschop un Infrastruktur

### Verkehr

Themeln is över lüttjere Straten verbunnen mit de Landsstraat 129 un de Kreisstraat 69. De K&nbsp;69 löppt in’n Noordwesten an de K&nbsp;68 ran un op Dorumer Neefeld to. De L&nbsp;129 geiht in’n Süden över Mulsen un Wremen na Dingen un Weddewarden un in’n Noordoosten na Millm an de L&nbsp;135. Von Dorum ut na Oosten löppt de L&nbsp;119 na Niewohl un Beers.

De nächste Autobahn is de Autobahn 27 (Afsnidd Bremerhoben–Cuxhoben). De Opfohrt 4 Niewohl liggt so acht Kilometer in’n Oosten von Themeln an de L&nbsp;119.

De nächste Bahnhoff is so bi dree Kilometer wied weg in’n Oosten de Bahnhoff Dorum an de Bahnlien Bremerhoben–Cuxhoben.

## Footnoten
Hülsen

**Hülsen** betekent

* Hülsen, Oort in de Gemeen Wuster Noordseeküst in’n Landkreis Cuxhoben, Neddersassen,
* Hülsen, Oort in de Gemeen Lünne in’n Landkreis Eemsland, Neddersassen,
* Hülsen, Oort in de Gemeen Dörbern in’n Landkreis Veern, Neddersassen,
* Hülsen, Oort in de Gemeen Engelskirchen in’n Oberbergschen Kreis, Noordrhien-Westfalen,
* Hülsen, Oort in de Gemeen Wipperfürth in’n Oberbergschen Kreis, Noordrhien-Westfalen,
* Hülsen, Oort in’n Stadtbezirk Cronenberg von de Stadt Wupperdaal, Noordrhien-Westfalen,
* Hülsen, Oort in’n Stadtbezirk Elberfeld von de Stadt Wupperdaal, Noordrhien-Westfalen,
* Hülsen, Oort in’n Stadtbezirk Nächstebreck von de Stadt Wupperdaal, Noordrhien-Westfalen,
* von Hülsen, Eddelfamilie.

**Hülsen** is de Familiennaam von

* August von Hülsen (1779–1858), düütschen Generaalmajor,
* August Ludwig Hülsen (1765–1809), düütschen Philosoof,
* Bernhard von Hülsen (1865–1950), düütschen Offzeer,
* Bernhard Friedrich von Hülsen (1700–1763), düütschen Oberst,
* Botho von Hülsen (1815–1886), düütschen Intendant,
* Botho von Hülsen (1895–1980), düütschen Offzeer,
* Christian Hülsen (1858–1935), düütschen Archäoloog un Epigrafiker,
* Dietrich von Hülsen-Haeseler (1852–1908), düütschen Offzeer,
* Ernst von Hülsen (1875–1950), düütschen Politiker un Rechtswetenschopper,
* Georg von Hülsen-Haeseler (1858–1922), düütschen Intendant,
* Hans von Hülsen (1776–1849), düütschen Generaalmajor,
* Hans von Hülsen (1890–1968), düütschen Schriever,
* Heinrich-Hermann von Hülsen (1895–1982), düütschen Offzeer,
* Helene von Hülsen (1829–1892), düütsche Schrieversche,
* Isabell Hülsen (* 1973), düütsche Journalistin,
,
,
* Kasimir von Hülsen (1778–1858), düütschen Generaalmajor,
* Madita van Hülsen (* 1981), düütsche Moderatorin,
* Mathias von Hülsen (1865–1942), düütschen Offzeer,
* Walter von Hülsen (1863–1947), düütschen Offzeer.

Kiek ok bi: Hüls.
Hans Sutor

**Hans Sutor** (* 28. Juni 1895 in Nürnbarg; † 9. März 1976) weer en düütsch  Footballspeler.

De wuchtige, aber dennoch elegante, faire Linksbuten fung sien Karriere bi den Vereen FC Franken Fürth an, bevör he to de SpVgg Fürth wesseln dee.

Van 1920 bit 1925 hett he 12 Lännerspelen (2 Doren) maakt, aber nich för de Vereen mit dat Kleverblatt in't Wappen, sonnern för den 1. FC Nürnberg. En Wessel vun Fürth nah Nürnbarg oder umgekehrt, weer to de Tiet eegentlich „ein Ding der Unmöglichkeit“ wegen de groot Rivalität vun de beid Vereens. Sutor allerdings is wesselt, wiel he en Fru ut Nürnbarg heiraadt hett un dorum ut de Fürther Mannschap rutschmeeten wurr. 

Sutor wurr as dribbel- un spurtstark beschreeven un verfüg todem öve en good Scheetvermögen. 

Bi dat Lännerspeel 1924 in Norwegen wurr he so swoor besehrt, dat he blots noch twee wiedere Lännerspelen maken kunn. 1925 muss he denn sien Loopbahn vör de Tiet afsluuten.

Nah hüm hett man en Stadionblock in Nürnbarg nömmt.

## Weblenken
* Stadionblock
* Profil up Weltfußball.de
* Hans Sutor bi Glubberer.de
Gemeen Amsterdam

**Amsterdam** is de Gemeen, wo Amsterdam, de Hööftstadt vun de Nedderlannen liggt. Bi de Gemeen Amsterdam liggt de Flaaghaven Schiphol. 
De Gemeen warrt sinds 2014 vun en Koalitschoon vun de Democraten 66 (D66), de 
Socialistische Partij (SP) un de Volkspartij voor Vrijheid en Democratie (VVD) regeert. 

## Angrenzene Gemenen
*Almere 
*Amstelveen
*De Ronde Venen
*Diemen
*Haarlemmerliede en Spaarnwoude
*Haarlemmermeer 
*Landsmeer
*Muiden 
*Oostzaan  
*Ouder-Amstel  	
*Waterland
*Hilversum
*Zaanstad

## Indelen
De Gemeen hett fölgene Stadtdelen:
*Centrum
*Noord
*West
*Nieuw-West
*Zuid
*Oost
*Zuidoost
*Westpoort (Amsterdam)

## Gemeenraat (2014)
*Democraten 66 (D66): 14 Seten 
*Partij van de Arbeid (PvdA): 10 Seten
*Groen Links (GL): 6 Seten 
*Socialistische Partij (SP): 6 Seten 
*Volkspartij voor Vrijheid en Democratie (VVD): 6 Seten
*Christen-Democratisch Appèl (CDA): 1 Seet
*Partij voor de Dieren (PvdD): 1 Seet
*Partij van de Ouderen (PvdO): 1 Seet
Christoph Gottlieb Pfannkuche

**Christoph Gottlieb Pfannkuche** (* 18. Mai 1785 in Veern; † 27. Februar 1868 in Veern) weer en düütschen Verwaltungsbeamten.

Pfannkuche is 1785 as Söhn von Christine Elisabeth, borene Müller (29. Januar 1752–12. Dezember 1811), un den Pastoor Christoph Gottlieb Pfannkuche (13. Juli 1745–17. November 1808) in Veern boren. He hett Juristeree an de Universität Göttingen studeert un hett an’n 18. September 1805 sien Diplom as Richter un Notar kregen. Toeerst weer he Avkaat un Notar in Brooksen un is denn an’n 6. Juni 1806 in Veern Senater worrn. As Veern in de Franzosentied to dat Königriek Westfalen höört hett, weer Pfannkuche Prokurater bi dat Distriktstribunal un 1812 Notar in Achem.

He is 1837 as Börgermeester von de Stadt Veern wählt un an’n 25. Januar 1838 in dat Amt inföhrt worrn. In dat sülve Johr is he verbunnen mit dat Amt as Börgermeester ok Landraad von de Landschop von de Hartogdömer Bremen un Veern worrn. To’n 1. November 1855 is he as Börgermeester in Rohstand gahn.

Pfannkuche hett nich freet. Siene Bökeree is na sien Dood an de Bibliotheek von dat Doomgymnasium Veern gahn.

Vondaag is na em in Veern de *Börgermeester-Pfannkuche-Straat* nöömt.

## Warken

* *Die ältere Geschichte des vormaligen Bisthums Verden.* Bauer, Veern 1830
* *Die neuere Geschichte des vormaligen Bisthums Verden.* Bauer, Veern 1834

## Footnoten
Carl Otto von Plato

**Carl Otto von Plato** (* 5. Mai 1778 in Veern; † 7. Februar 1827 in Hitzacker) weer en düütschen Verwaltungsbeamten.

Von Plato is 1778 in Veern boren. He hett an de Universität Göttingen Juristeree studeert un is 1802 Amtsauditer bi dat Amt Winsen worrn. Von dor is he 1803 as Amtsauditer in dat Amt Bremervöör versett worrn un 1806 Drost supernumerär worrn. 1809 güng he as Drost in dat Amt Wasra. Na dat Enn von de Franzosentied is he 1813 wedder as Drost över dat Amt Wasra insett worrn un 1814 in dat Amt Hitzacker wesselt. Dor is he bet to sien Dood 1827 Drost bleven.

## Footnoten
Heinrich Hartwig Hartmann

**Heinrich Hartwig Hartmann** (* 2. Januar 1732 in Kiel; † 13. Oktober 1796 in Wasra) weer en düütschen Verwaltungsbeamten.

Hartmann is 1732 as Söhn von Sarah Elisabeth (24. November 1709–2. August 1768) un den Perfesser un Hoff- un Kanzlieraad Johann Zacharias Hartmann (19. Januar 1693–18. April 1742) in Kiel boren. He hett sik 1750 an de Universität Göttingen inschreven (Matrikelnummer 3577) un Juristeree studeert. Na dat Studium is he in’n hannöverschen Staatsdeenst gahn. He is 1758 Amtsschriever bi dat Amt Scharzfeld worrn, 1760 bi dat Amt Usler un 1762 bi dat Amt Wasra. 1764 is he to’n Amtmann von dat Amt Wasra opstegen un dat bet to sien Dood 1796 bleven.

He hett an’n 18. September 1759 in Aimbeck Sophie Henriette Wiesen (24. Juli 1739–9. Juni 1777; Dochter von’n Aimbecker Börgermeester Johann Christian Wiesen) freet.

## Footnoten
Conrad Victor von Damm

**Conrad Victor von Damm** († 18. Oktober 1686 in Bruunswiek) weer en düütschen Verwaltungsbeamten.

He weer Amtmann von dat Amt Slötelborg un denn von 1678 bet 1684 Amtmann von dat Amt Wasra.

Von Damm is an’n 18. Oktober 1686 in Bruunswiek doodbleven un dor an’n 20. Oktober op’n Karkhoff von de St.-Martini-Kark begraven worrn.

He hett 1670 Ursula Catharina Leseberg freet. De beiden harrn den Söhn Staats Friedrich.

## Footnoten
Slott Rennhof

Dat **Slott Rennhof** befind sück in Hüttenfeld, en Stadtdeel vun Lampertheim in' Kreis Bergstraße in Hessen.

## Historie
Bit Enn' 1853 hett de Frankforter Baron Mayer Carl von Rothschild dat Slott Rennhof in' Empirestil upbaut. 1889 gung dat in den Besitt vun de Familie von Löwenstein-Wertheim-Freudenberg över un wurr 1917 Eegendom vun de Wormser Industriellenfamilie vun den Freiherren vun Heyl zu Herrnsheim. 1953 keem dat Slott in den Besitt vun dat *Litauische Zentralkomitee* in Düütschland, dat hier siet 1954 en Litauisch Gymnasium bedrifft. Dat Slott is ok Zentralstäe vun de Litauer in Düütschland.

1984 is dat Slott dör en Brand stark beschädigt, aber in sien Buterst dornah originaltrüe weer herstellt wurrn. Hüüd befinnden sück hier vörwegend de to de School hörrn Wahnungen. 

## Utbau vun dat Slott
Markant is de de dreegeschossig Middelbau vörsett Torn, de böverhalv vun dat Daak vun en Quadrat in en Polygon övergeiht. Den Afsluss bild en zinnenumwehrte Utsichtsichtsplattform.

In den Hööfttrakt, den dwarsstellten tweegeschossigen Südbau, is de Saal ünnebrocht. Doran slutt sück weer en dreegeschossig Deel an mit umloopen Veranda up Iesensäulen in dat eerst Bövergeschoss. En wieder Dwarsbau is in' Norden an den Middeltrakt anfüügt. De groot Park achter dat Slott is as Landschapsgorden maakt wurrn. Nah Norden sluuten sück de modernen Schoolbowarken vun dat Gymnasium an.

## Literatur
* *Schlösser, Burgen, alte Mauern.* Herutgeven vun den Hessendienst der Staatskanzlei, Wiesbaden 1990, ISBN 3-89214-017-0, S.&nbsp;225.

## Weblenken
* Dat Litauische Kulturinstitut
Philipp von Hagen

**Philipp von Hagen** (* 5. April 1689 in Hannover; † 1748) weer en düütschen Verwaltungsbeamten.

Von Hagen is 1689 as Söhn von Katharina Maria, borene Holzkamp, un Philipp Christian von Hagen in Hannover boren. He weer Arvherr op Alvesen.

He is an’n 18. September 1716 Kamerschriever worrn, an’n 23. September 1719 Kamerregistrater un 1728 Kamersekretär.

Later weer he von 1734 bet to sien Dood 1748 Amtmann von dat Amt Wasra.

1745 hett he en ne’en Altor för dat Klooster Wasra stift.

Von Hagen hett an’n 13. Mai 1732 Dorothea Bacmeister (14. April 1710–16. April 1739; Dochter von Georg Arnold Bacmeister) freet. De beiden harrn de Dochter Catharina Elisabeth Dorothea (31. Juli 1733–2. August 1765; hett Johann Vincent von Müller) freet.

## Footnoten
Friedrich von Wardenburg

** Owe Sophus Ludwig von Wardenburg** (* 29. Juli 1820 in Toftlund; † 2. Februar 1894 in Freiburg) weer en düütschen Diplomaat.

Von Wardenburg is an’n 29. Juli 1820 as Söhn von Auguste Sophie Jacobine, borene Hansen (* 1777), un Diedrich August von Wardenburg (1. Oktober 1776–21. Juli 1856) in Toftlund boren un an’n 18. August in Hadersleben döfft worrn.

He weer von 1852 bet 1854 de eerste Börgermeester von Bremervöör, nadem de Oort de Stadtrechten kregen hett.

Dat Amt as Börgermeester hett he wedder afgeven, as he to’n Guvernör un Optrecker von’n Arvgroothartog Karl August von Sassen-Weimar-Iesenack beropen worrn is.

Later weer he Legatschoonsraad, is 1862 Gehemen Legatschoonsraad worrn un weer toletzt Gehemen Staatsraad. He weer ok Ridder von’n Johanniterorden un hett 1870 dat Ieserne Krüüz an’t witte Band kregen.

Von Wardenburg hett an’n 24. Mai 1859 Marie Amalie Friederikke Louise „Annie“ von Beulwitz (11. Dezember 1826–9. März 1890) freet. Na’n Dood von siene eerste Fro hett he in twete Eh an’n 17. Oktober 1892 Marie Dorothea Therese Caroline Bertha Sofie von Bibra (* 11. Juni 1856) freet.

## Footnoten
Gustav Albrecht

**Gustav Albrecht** is de Naam von

* Gustav Albrecht (1828–1878), düütschen Politiker un Verwaltungsbeamten,
* Gustav Albrecht (1864–1963), düütschen Politiker un Landraad,
* Gustav Albrecht (1890–1947), düütschen Verlegger un Journalist.
Gustav Albrecht (1828–1878)

**Heinrich Theodor  Albrecht** (* 5. Februar 1828 in Hannover; † 22. August 1878 in Ollenstadt) weer en düütschen Verwaltungsbeamten un Politiker.

Albrecht is 1828 in Hannover as Söhn von Ulrike Margarethe, borene Luerman (18. April 1801–11. Juni 1832), un Karl Franz Georg Albrecht (19. Mai 1799–11. Februar 1873) boren (Familie Albrecht). He weer bet 1847 op dat Lyzeum in Hannover. He hett sik an’n 17. April 1847 as Student von de Juristeree an de Universität Göttingen inschreven un is to Oostern 1848 an de Universität Bonn wesselt. Na dat Studium is he in’n hannöverschen Verwaltungsdeenst gahn. He is 1850 Amtsauditer bi dat Amt Ibig worrn un weer denn bi dat Amt Fürstenau. Na dat twete Staatsexamen is he 1853 Amtsassesser worrn un weer bi dat Amt Bremervöör anstellt. 1854 weer he Hülpsarbeider bi de Landdrostie Stood. Von 1856 bet 1861 weer Albrecht Börgermeester von de Stadt Bremervöör. 1861 is he as Amtsassesser in dat Amt Ollenstadt gahn. Nadem Prüßen 1867 Hannover annekteert harr, weer he von 1868 bet 1878 Amtshauptmann von dat Amt Ollenstadt un Kreishauptmann von’n Kreis Ülzen.

1876 is Albrecht för den Wahlkreis Hannover 26 (Ülzen) Afornten in dat Prüüßsche Aforntenhuus worrn (Natschonalliberale Partei) un dat bet to sien Dood 1878 bleven.

He hett den Prüüßschen Kronenorden kregen.

Albrecht hett an’n 28. März 1855 in Hamborg Anna Katharina von Düring (9. Februar 1826–25. April 1874; Dochter von Karl Ulrich Christian Hartwig von Düring) freet. De beiden harrn de Kinner Franz Georg Karl Hermann (* 22. Oktober 1860) un Friedrich Wilhelm Karl (6. Januar 1864–2. November 1963). Nadem siene eerste Fro doodbleven is, hett he an’n 27. Juli 1876 in Kronberg in twete Eh Charlotte Claren (17. Juni 1831 7. Oktober 1902; Dochter von Heinrich Georg Friedrich Claren) freet.

## Footnoten